Jabarkan Perincian dari Earthrise dalam bahasa melayu

"Earthrise" ialah nama yang diberikan kepada imej AS8-14-2383 NASA,  yang dirakamkan oleh angkasawan William Anders semasa misi Apollo 8, pengembaraan bermanusia pertama yang mengorbit Bulan.

Pada awalnya, sebelum Anders menjumpai filem warna 70 mm yang sesuai, komander misi, Frank Borman sempat merakamkan sebuah gambar pemandangan dengan menggunakan filem hitam putih ; pemandangan menunjukkan garis terminator Bumi mencecah ufuk. Posisi tanah bumi dan corak-corak awan dalam imej ini serupa dengan gambar warna "Earthrise".

Gambar ini dirakam dari orbit bulan pada 24 Disember 1968 dengan kamera Hasselblad 500 EL yang diubah suai dengan pemacu elektrik. Kamera ini dilengkapi dengan peranti sasaran berbentuk cincin yang ringkas dan bukan dengan pemidang tilik refleks yang biasa, dan dimuatkan dengan kelopak filem 70 mm yang mengandungi filem Ektachrome khas yang dibekalkan oleh Kodak. Sebelum ini, Anders telah mengambil gambar permukaan bulan dengan lensa 250 mm; lensa ini kemudiannya digunakan untuk imej Earthrise. Rakaman audio peristiwa ini beserta transkripsinya dapat diperoleh dan di bawah ini ialah cebisan daripada rakaman tersebut: